paragraph_text: Ostrava (prije Moravská Ostrava, njem. Mährisch Ostrau) treći je po veličini grad u Češkoj Republici. Nalazi se na sjeveroistoku države na granici povijesnih regija Moravske i Češke Šleske. Kroz grad teče rijeka Odra (u nju se ulijevaju manje rijeke Opava, Ostravica i Lučina). Ostrava je centar metalurgije u Češkoj. Industrija se razvila na brojnim rudnim nalazištima i predstavlja najindustrijaliziraniji dio Češke.